บาทเปิด 32.93 บาทต่อดอลลาร์ ทรงตัว จับตาตัวเลขส่งออก-ประชุมเฟด
เงินบาทเปิดตลาด 32.93 บาทต่อดอลลาร์ คาดกรอบวันนี้ 32.84-33.15 บาทต่อดอลลาร์ จับตาตัวเลขส่งออกไทยวันนี้ ผลการประชุมเฟด
21 ม.ค. 2565

เมื่อวันที่ 21 ม.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.93 บาท/ดอลลาร์ ใกล้เคียงกับระดับปิดเมื่อวานที่ 32.90 บาท/ดอลลาร์เงินบาทยังคงมีทิศทางแข็งค่า เนื่องจากตลาดปิดรับความเสี่ยง เหตุเพราะกังวลในเรื่องการปรับขึ้นอัตราดอกเบี้ยนโยบาย ของธนาคารกลางสหรัฐ (เฟด) ซึ่งคาดว่าในสัปดาห์หน้าเฟดคงจะออกมาส่งสัญญาณมากขึ้นว่าจะมีการปรับขึ้นดอกเบี้ยในการประชุมรอบเดือน มี.ค.นี้อย่างไรขณะที่ปัจจัยในประเทศวันนี้ ต้องติดตามการรายงานภาวะส่งออก-นำเข้า เดือนธ.ค.64 จากกระทรวงพาณิชย์ รวมทั้งมีปัจจัยด้านการเมืองในประเทศที่ต้องติดตามในระยะนี้ด้วยเช่นกันนักบริหารเงิน คาดว่า วันนี้เงินบาทจะเคลื่อนไหวในกรอบ 32.85-33.15 บาท/ดอลลาร์